སྒྱུ་རྩལ་ཚོགས་པའི་འགན་འཛིན་ལྷན་ཚོགས་ཀྱི་འགོ་ཁྲིད་ཨན་ལའུ་ལགས་ཀྱིས་འདིའི་སྐོར་ཨེ་ཤེ་ཡ་རང་དབང་རླུང་འཕྲིན་ཁང་ལ་ངོ་སྤྲོད་གནང་བར།སྒྱུ་རྩལ་པའི་མཐུན་ཚོགས་ནས་དོན་འགྲུབ་དབང་ཆེན་ལགས་ལ་༢༠༡༣ལོར་སྨྲ་བརྗོད་རང་དབང་གི་གཟེངས་རྟགས་ཕུལ་ཡོད་ཀྱང་།དེ་དུས་ཁོང་རྒྱ་ནག་གི་བཙོན་འོག་ཏུ་ཡོད་པས་དངོས་སུ་ཕེབས་ཐུབ་མེད།ད་ཆ་ཁོང་ཨ་རིར་ཕེབས་ཡོད་པས་ད་ཐེངས་ཀྱི་མཛད་སྒོར་དངོས་སུ་གདན་འདྲེན་ཞུས་ནས་ཁོང་ལ་ཆེ་བསྟོད་ཀྱི་གཟེངས་རྟགས་དེ་འབུལ་གྱི་ཡོད་སྐོར་འགྲེལ་བརྗོད་གནང་ཡོད།དོན་འགྲུབ་དབང་ཆེན་ལགས་ཀྱིས།ད་ལམ་རྒྱ་རིགས་དམངས་གཙོ་དོན་གཉེར་བ་ཚོས་ངོས་ལ་བྱ་དགའ་དེ་གནང་རྒྱུ་འདི་ནི་རྒྱ་ནག་གཞུང་གིས་བཙན་གནོན་འོག་ཏུ་གནས་ཡོད་པའི་བོད་ནང་གི་བོད་མིའི་དཀའ་སྡུག་ལ་གདུང་སེམས་མཉམ་སྐྱེད་མཚོན་པའི་རྒྱབ་སྐྱོར་གྱི་རྣམ་པ་ཡིན་པར་ངོས་འཛིན་བྱེད་ཀྱི་ཡོད་ཅེས་གསུངས་ཡོད།